Κρύα πεπονόσουπα και γαρίδες με ρακή
Αυτή η πεπονόσουπα με γαρίδες και ρακή θα κλέψει τις εντυπώσεις σε κάθε καλοκαιρινό τραπέζι.
4 φλιτζ. πεπόνι , 1 φλιτζ. ροδάκινο, 1 φλιτζ. αβοκάντο, σε κομμάτια, χυμός από 2 λάιμ ή 1 λεμόνι, 1 κουτ. σούπας ξανθές σταφίδες, λίγο πιπέρι καγιέν, τα φύλλα από 10 κλωνάρια δυόσμο, 1 μικρό ξερό κρεμμύδι, ψιλοκομμένο, χυμός από 1 πορτοκάλι, 8 μεγάλες γαρίδες, καθαρισμένες, 15 ml ελαιόλαδο, 15 ml ρακή ή τσίπουρο, ή λευκό κρασί, αλάτι, φρεσκοτριμμένο πιπέρι
Για την κρύα πεπονόσουπα και γαρίδες με ρακή, πολτοποιούμε σε πολυκόφτη όλα τα υλικά για τη σούπα, μέχρι να σχηματιστεί ένας λείος χυλός. Σκεπάζουμε και βάζουμε στο ψυγείο για 30-40 λεπτά.Ανακατεύουμε τις γαρίδες με το λάδι και το ποτό. Ζεσταίνουμε ένα τηγάνι σε δυνατή φωτιά.Σοτάρουμε τις γαρίδες για 30 δευτερόλεπτα από κάθε πλευρά, μέχρι να αλλάξουν χρώμα. Τις αλατοπιπερώνουμε και αποσύρουμε.Σερβίρουμε την κρύα σούπα σε μπολ μαζί με τις γαρίδες.
Γαρίδες,Πεπόνι